Iktatószám: HIV/1243-5/2020.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2020. február 27-ei, nyilvános rendes ülésére**

**Tárgy:** Hévíz Város Önkormányzat 2019. évi költségvetéséről szóló 6/2019. (II. 1.) rendelet módosítása

**Az előterjesztő:** Papp Gábor polgármester

**Készítette:** Kondákorné Farkas Erika Közgazdasági Osztály

**Megtárgyalta:** Pénzügyi, Turisztikai és Városfejlesztési Bizottság,

Emberi Erőforrások Bizottság,

Ügyrendi és Jogi Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**BEVEZETŐ**

Tisztelt Képviselő-testület!

Az államháztartásról szóló 2011. évi CXCV. törvény (továbbiakban Áht.) 34. § (1) bekezdése alapján a helyi önkormányzat költségvetési rendeletében megjelenő bevételek és kiadások módosításáról, a kiadási előirányzatok közötti átcsoportosításról - (2) és (3) bekezdésben meghatározott kivétellel – a képviselő-testület dönt.

A helyi önkormányzat költségvetési rendelete lehetővé teheti a polgármester számára a helyi önkormányzat bevételeinek és kiadásainak módosítását és a kiadási előirányzatok közötti átcsoportosítást.

Az Áht. 34. § (4) bekezdés szerint a képviselő-testület a (2) és (3) bekezdés szerinti előirányzat-módosítás, előirányzat-átcsoportosítás átvezetéseként - az első negyedév kivételével – negyedévenként, a döntése szerinti időpontokban, de legkésőbb az éves költségvetési beszámoló elkészítésének határidejéig, december 31-ei hatállyalmódosítja költségvetési rendeletét.

Ha év közben az Országgyűlés, a helyi önkormányzatot érintő módon a támogatások előirányzatait zárolja, azokat csökkenti, törli, akkor az intézkedés kihirdetését követően haladéktalanul a képviselő-testület elé kell terjeszteni a költségvetési rendelet módosítását.

A (3) bekezdés szerint a helyi önkormányzati költségvetési szerv bevételi és kiadási előirányzatait – a Kormány rendeletében meghatározott esetben – a helyi önkormányzati költségvetési szerv saját hatáskörében módosíthatja, kiadási előirányzatokat egymás között átcsoportosíthatja.

Hévíz Város Önkormányzat 2019. évi költségvetéséről szóló 6/2019. (II. 1.) rendelet módosítása – az állami támogatás összegének módosulása, az értékesített tárgyi eszközök ellenértéke miatti bevételi előirányzat-változás, közhatalmi és működési bevételei előirányzatok módosulása, üzletrész értékesítés foglalójának számviteli elszámolása, az államháztartáson belülről és kívülről átvett; államháztartáson belülre és kívülre átadott pénzeszköz előirányzott összegének módosulása, a felhalmozási kiadási előirányzatok módosítása, a működési kiadások előirányzatának változása, valamint a Képviselő-testületi döntések költségvetési rendeleten való átvezetése miatt – vált szükségessé.

**2.**

**BEVÉTELEK**

Az önkormányzat és intézményei bevételi főösszege jelen rendelet módosítás hatására 84.360 ezer Ft-tal változik.

A ***működési pénzforgalmi bevételek*** előirányzata67.125.ezer Ft-tal emelkedik.

Az **önkormányzatnál** a működési pénzforgalmi bevételi előirányzat 51.134 ezer Ft-tal emelkedik.

555 ezer Ft-tal csökken az önkormányzat *államháztartáson belüli működési célú támogatásainak*összege.

Az önkormányzat *állami támogatás* címen kapott előirányzata változik ezzel az összeggel az alábbiak szerint:

A ***települési önkormányzatok működésének általános támogatása*** összegét meghatározó októberi mutatószám felmérés során módosított mutatók alapján forintosításra került az állami támogatás 2019. évben folyósítandó összege. Az ebr42 rendszerben feltöltött eredmény melléklet szerint összességében az önkormányzatot e címen megillető támogatás 4.799 ezer forinttal csökken. Ennek keretében 396 ezer forinttal emelkedik az önkormányzat *egyes köznevelési feladatainak finanszírozási összege*. A 2019. október 1-jei statisztikai létszám kedvező változása miatt - 127 főről, 129 főre emelkedett az óvodás gyermekek száma - növekszik a pedagógusok elismert létszáma 0,2 fővel. Az elismert pedagógus létszám növekedés, 291 ezer Ft pedagógus bértámogatás növekedést okott. A gyermeklétszám emelkedés hatással van az óvodaműködtetési támogatásra is. Utóbbi támogatás 65 ezer forinttal emelkedik. Korrigálásra került az alapfokú végzettségű pedagógusok létszáma 0,1 fővel. Így a minősített pedagógusok kiegészítő támogatása 40 ezer forinttal emelkedik.

5.195 ezer forinttal csökken az önkormányzat *szociális, gyerekjóléti és gyermekétkeztetési feladatainak támogatása*. Az októberi mutatószám felmérésekor a TASZII jelentős létszám csökkenéseket jelentett a házi segítségnyújtás keretében. 1 fővel csökken a szociális segítés keretében ellátottalk száma. a támogatás csökkenés 25 ezer Ft. 11 fővel csökken a személyi gondozottak száma, mely 3.630 ezer Ft támogatás elvonást jelent.

A Magyar Államkincstár 2019. nyarán a bölcsőde esetében vizsgálta a 2019. évi állami támogatás igénylés megalapozottságát. A vizsgálat során a bölcsődei dolgozói létszám esetében és a bölcsődei üzemeltetési támogatást megalapozó költségek tekintetében tárt fel eltérést. A vizsgálat eredményeként, határozatban kötelezte önkormányzatunkat a megállapított adatok októberi felmérésben történő rögzítésére. Fentiek miatt a bölcsődei finanszírozás szempontjából elismert 3,8 fő létszámon belül, a felső fokú végzettségű kisgyermeknevelők és a bölcsődei dajkák és a középfokú végzettségű kigyermeknevelők elismert létszáma eltolódott. A támogatás a felsőfokú kisgyermek nevelők esetében 1.325 ezer forinttal csökkent, míg a dajkák és középfokú végzettségű kisgyermeknevelők esetében 898 ezer forinttal nőtt. A bölcsőde üzemeltetési támogatás 1.184 ezer forinttal csökken.

A szociális étkezésben résztvevők száma ugyanakkor 1 fővel emelkedett, mely 55 ezer Ft támogatás növekedést okoz.

A rászoruló gyermekek szünidei étkezésében résztvevők étkezési napjainak 57 nappal történő növelése miatt 16 ezer forinttal növekszik az intézményen kívüli gyermekétkeztetés támogatása.

A központi költségvetés a 257/2000. (XII. 26.) Kormányrendelet alapján támogatást biztosít a helyi önkormányzatok számára, a szociális, valamint a gyermekjóléti és gyermekvédelmi ágazatban dolgozók részére folyósítandó szociális ágazati összevont pótlék és az azt terhelő szociális hozzájárulási adó összegére. A Magyar Államkincstár 3.111 ezer forintot utalt 2019. évi szociális ágazati összevont pótlék címén, mellyel november, december hónapban, 2 hónapra finanszírozta a szociális területen dolgozók szociális pótlékának összegét. A fenti összeg tartalmazza az egész évi szociális ágazati pótlék különbözetet is, mely 144 e Ft a TASZII esetében. A 277/2019. (XI. 21.) Kormányrendelet visszamenőleg módosította, 2019. január–október hónapokra a közalkalmazottnak járó szociális ágazati összevont pótlék összegét, a ki nem fizetett pótlékrészt 2019. december hónapban kellett kifizetni. A fentiekben ismertetett szociális ágazati összevont pótlék összege az *önkormányzat szociális, gyermekjóléti és gyermekétkeztetési feladatok ellátására kapott állami támogatások* előirányzatát növeli.

749 ezer forint az Államkincstár által folyósított kulturális pótlék összege. A 150/1992. ( XI. 20.) Kormányrendelet 21. §-a alapján a központi költségvetés támogatást biztosít a helyi önkormányzatok részére a művészeti, közművelődési és közgyűjteményi területen dolgozó közalkalmazottak kulturális pótlékra és az azt terhelő szociális hozzájárulási adóra. A fenti összeg a közművelődési területen dolgozók (2019. november – decemberi időszak) 2 havi bérekkel együtt kifizetett pótlékának és azt terhelő szociális hozzájárulási adójának támogatott összege. Az összeg *települési önkormányzatok kulturális feladatainak támogatására* kapott állami támogatások előirányzatát növeli.

2019. évtől a tárgyévi bérkompenzáció összege is *a helyi önkormányzatok működésének általános támogatása* között jelenik meg.

Az előirányzat tovább növekszik az időarányos támogatás összegével. Az eredeti költségvetésben a 2019. évi bérkompenzáció támogatásának összegét már terveztük, a fejezeti kezelésű működési pénzeszköz átvételek között. A MÁK nettó finanszírozásának előirányzat közlő adatlapja alapján a 2019. szeptember - november havi bérkompenzáció összege összesen 384 ezer Ft. Az összeg átcsoportosításra kerül a helyi önkormányzatok működésének általános támogatása előirányzata közé.

Az *egyéb működési célú támogatások államháztartáson belülről* kapott előirányzata 10.298 ezer Ft-tal csökken.

* A költségvetési szerveknél foglalkoztatottak 2019. évi bérkompenzációjára tervezett előirányzat – a 2019. október - november havi bérkompenzáció összegével - 384 ezer forinttal csökken. Az összeg átcsoportosításra kerül a helyi önkormányzatok általános működési és ágazati feladatainak állami támogatások közé.
* Mint azt az előzőekben már említettük az eredeti költségvetésben megtervezésre került az egész évi bérkompenzáció összege, melyet az előző 2018. év alapján terveztünk, figyelembe véve a minimálbér és garantált bérminimum 2019. évi emelkedést. Az eredeti előirányzat azonban a felsorolt okok miatt 1.087 ezer forinttal meghaladta a 2019. január-november hónapban ténylegesen folyósított bérkompenzáció összegét. A túltervezett összeggel csökkenteni kell az átvett pénz és az általános tartalék előirányzatát.
* 33 ezer Ft a Nemzeti Egészségbiztosítási Alapkezelőtől nők emlőszűrés elvégzéséhez, Zalaegerszegre szállításával kapcsolatos támogatásának összege.
* Az eredeti költségvetésben a „Turisztikailag frekventált térségek integrált termék és szolgáltatás fejlesztése – Gyógyhely „GINIO-7.1.9-17-2018-00015 projektre tervezett 8.510 ezer Ft átvett támogatás előirányzata törlésre kerül.
* Ugyancsak törölni kell az eredeti költségvetésben 350 ezer Ft összegben tervezett gyermekvédelmi kedvezmény összegét. A Magyar Államkincstár tájékoztatása szerint a rászorulók részére pénzben kiutalandó támogatás összegét 2019. évben nem lehet az önkormányzat bevételei és kiadásai között elszámolni.

*Működési bevételek* előirányzata 101.093 ezer forinttal csökken

* + 5.878 ezer forinttal csökkentésre kerül a közterület használati díj bevétel előirányzata a tényleges bevétel elmaradása miatt.
  + 27.400 ezer forinttal csökken a parkolási tevékenység előirányzata, a nagyparkoló átépítése miatt ennyivel kevesebb bevétel képződött, mint azt az eredeti költségvetésben terveztük.
  + 3.776 ezer forinttal csökken az egyéb ingatlan hasznosítás tervezett bevétele a tényszámok alapján.
  + 19.999 ezer forinttal csökken a vagyongazdálkodás működési bevételi előirányzata a ténylegesen elért bevétel miatt.
  + 45.149 ezer forinttal csökken az előirányzat az egyéb ki nem emelt tevékenység részletezőn, az egyéb működési bevételek esetében.

Ugyanakkor 1.109 ezer Ft bevétel növekedés miatt megemelésre kerül a visszatérített Áfa előirányzata az egyéb ki nem emelt tevékenység esetében.

*Közhatalmi bevételek* előirányzata 163.080 ezer forinttal megemelésre kerül.

A végleges tényszámok ismeretében a következő közhatalmi bevételek előirányzatát lehet megemelni többletbevétel címén:

* Gépjármű adót 2.000 ezer forinttal,
* Építményadót 9.600 ezer forinttal,
* Idegenforgalmi adót 68.900 ezer forinttal,
* Iparűzés adót 93.400 ezer forinttal.

Bevétel elmaradás miatt a következő közhatalmi bevételek előirányzata csökken:

* Adópótlék és adóbírság 2424 ezer forinttal,
* Parkolási bírság 7.500 ezer forinttal,
* Közterület felügyelet által kiszabható szabálysértési bírság 820 ezer forinttal,
* talajterhelési díjból származó egyéb közhatalmi bevétel 76 ezer forinttal.

***Felhalmozási pénzforgalmi bevételek:***

Az önkormányzat és intézményei ***felhalmozási pénzforgalmi bevételi*** előirányzata 142.090 Ft-tal módosul.

Az **Önkormányzat *felhalmozási pénzforgalmi bevételi előirányzata*** csökken ezzel az összeggel.

142.091 ezer forinttal csökken az *felhalmozási bevétel* előirányzata.

Ezen belül 11.500 ezer forinttal emelkedik az *ingatlan értékesítésből* származó bevétel előirányzata, mely összeg a Képviselő-testület 175/2019. (VIII. 23.) határozata alapján értékesített, Hévíz 1627/5 hrsz-ú számú rét megnevezésű önkormányzati tulajdonú terület eladásából származik.

153.744 ezer forinttal csökken a *részesedések* értékesítéséből származó bevétel előirányzata. A Képviselő-testület 220/2019. (IX. 26.) határozata alapján, az Aquamarin Szállodaüzemeltető Kft. üzletrész értékesítés pályázati eljárása során befizetett bánatpénz, az adás-vételi szerződés aláírása után foglalónak minősül. A szerződés aláírása 2019. október 9. napján megtörtént. A foglaló a ténylegesen kifizetett vételár részeként, a végszámla kiállításával egyidejűleg, 2020. évben kerül az önkormányzat főkönyvébe. Emiatt a 2019. novemberi költségvetési rendeletmódosításba kialakított előirányzat törlésre kerül.

*Felhalmozási kölcsön visszatérülés előirányzata* 101 ezer forinttal emelkedik. Ez az összeg a munkáltatói kölcsön tervezettnél magasabb összegű visszafizetéséből származik.

***Finanszírozási bevételek:***

Az önkormányzat és intézményei ***finanszírozási bevételi*** előirányzata 9.395 ezer forinttal módosul.

Az **önkormányzat** ***finanszírozási bevételi előirányzata*** csökken ezzel az összeggel.

35.973 ezer forinttal emelkedik *az államháztartáson belüli megelőlegezések* előirányzata. 600 ezer Ft a 2019. október-december havi közfoglalkoztatottak bére és azt terhelő járuléka fedezetére folyósított támogatás összege.

35.373 ezer Ft a 2020. évi nettó finanszírozás előlege. A Magyar Államkincstár - az államháztartásról szóló törvény végrehajtásáról rendelkező 368/2011. (XII. 31.) Kormányrendelet 122/A. § (2) bekezdés f) pontja alapján - a következő év január 5-éig esedékes járandóságok fedezetének biztosítása érdekében, megelőlegezi az önkormányzatoknak, a következő évi nettó finanszírozás keretében őket megillető támogatás 4 %-át.

**Intézmények:**

**Polgármesteri Hivatal:**

A Polgármesteri Hivatal **bevételi főösszege** 21.150 ezer forinttal csökken.

A *működési pénzforgalmi bevételek* előirányzata 2.416 ezer forinttal módosul.

2.800 ezer forinttal csökken az *államháztartáson* *belülről kapott* *egyéb működési célú támogatások* előirányzata. Az eredeti költségvetés 2.800 ezer Ft összegben tartalmazott a Nemzeti Választási Irodától átvett támogatást. Évközben az az önkormányzati képviselői választások lebonyolítására átvett támogatás ezt növelte. Jelen rendeletmódosítás keretében a ténylegesen átvett – 2.847 ezer Ft - támogatást szükséges kimutatni, ezért a 2.800 ezer Ft törlése szükséges.

A Hivatal évközben 384 ezer Ft többlet *működési bevételre* tett szert, mely Áfa visszaigénylésből, az esküvők után fizetendő díjból, és közvetített szolgáltatások továbbszámlázásából keletkezett.

A *felhalmozási pénzforgalmi bevételek* előirányzata 53 ezer Ft összegben kialakításra kerül. Ez az egyéb tárgyi eszköz hasznosításból származó bevétel előirányzata.

***Finanszírozási bevételek*** előirányzata 18.787 ezer forinttal csökken.

18.734 ezer forinttal csökken a *működési célú* *irányító szervi támogatás* és 53 ezer forinttal a felhalmozási intézményfinanszírozás előirányzata.

**GAMESZ:**

Az intézmény **bevételi előirányzata** 22.768 ezer Ft-tal emelkedik, melyből 6.258 ezer forint a ***működési pénzforgalmi bevételek*** emelkedésének tervezett összege.

Az *Áht-n belülről származó egyéb működési célú pénzeszköz átvétel* előirányzatát 558 ezer Ft összegben növeli a Zala Megyei Kormányhivatal Munkaügyi Központjától, közfoglalkoztatási szerződéssel alkalmazottak támogatására kapott összeg. A támogatást 2019. októbertől, decemberig tartó időszak után, 3 hónapra folyósította a Munkaügyi Központ.

5.700 ezer forinttal emelkedik a *működési bevételek* előirányzata.

Ez az intézménynél 2019. évben képződött többletbevételek összege, mely a szolgáltatások ellenértékeként képződött.

A ***finanszírozási bevételek*** előirányzata 16.510 ezer forinttal emelkedik. Ezen belül 13.710 ezer forinttal emelkedik a *működési célú központi, irányító szervi támogatás*, és 2.800 ezer forinttal a *felhalmozási célú központi, irányító szervi támogatás* előirányzata.

***Brunszvik Teréz Napközi Otthonos Óvoda:***

Az oktatási intézmény***bevételi előirányzata*** *összegében nem módosul.*

A ***finanszírozási bevételek*** előirányzatának együttes összege sem módosul, azonban összetétele változik. 185 ezer forinttal csökken a *működési célra adott irányító szervi támogatás* előirányzata és ugyan ezzel az összeggel növekszik *a felhalmozási célú intézményfinaszírozás* előirányzata.

**Gróf I. Festetics György Művelődési Központ:**

Az intézmény ***bevételi előirányzata*** 3.155 ezer forinttal változik.

A ***működési pénzforgalmi bevételek*** előirányzata 10.677 ezer forinttal emelkedik.

140 ezer forint a Zala Megyei Kormányhivataltól nyári diákmunka bértámogatására *Áht –n belülről átvett egyéb működési célú támogatás.*

187 ezer Ft az *Áht-n kívülről* – háztartásoktól - *átvett működési célú támogatás* összege. Az Egregyi Árpádkori templomban kihelyezett perselyben 2019. október – december hónapokban ennyi adomány gyűlt össze.

10.350 ezer forinttal nő a *működési bevétel* előirányzata.

A képviselő-testület - a költségvetési rendelet előző módosításában - 15.000 ezer Ft többletfinanszírozást biztosított az intézmény számára, azzal a feltétellel, hogy azt az évvégéig képződő többletbevételekből visszafizeti.

A művelődési intézmény többletbevétele az évvégéig 16.400 ezer Ft összegben teljesült. Az irányító szervi támogatást azonban csak 10.350 Ft összegben lehet visszavonni a jelen rendelt módosítás során. A befolyt többletbevétel fennmaradó része az intézményi bankszámlán és a pénztárban maradt 2019. december 31-én, kötelezettséggel terhelten. Ez az összeg – 6.050 ezer Ft - szükséges a 2019. évben vállalt kötelezettségek, 2020. évben való kifizetéséhez.

A ***finanszírozási bevételek*** előirányzata 7.522 ezer forinttal csökken, melyből 6.533 ezer Ft a *működési célra biztosított irányító szervi támogatás* összege.

A működési célú támogatás az alábbiak szerint módosul:

A Képviselő-testület 238/2019. (XI. 20.) határozatában a Márton-napi Családi Fesztivál rendezvényeinek finanszírozására 2.828 ezer Ft támogatást biztosított.

Az intézménytől a többletbevétel teljesülése miatt, elvonható működési intézményfinanszírozás összege 10.350 ezer Ft.

A *felhalmozási célú irányító szervi támogatás* 989 ezer forinttal csökken.

**TASZII:**

A szociális intézmény **bevételi előirányzata** 4.577 ezer Ft-tal növekszik.

A ***működési pénzforgalmi bevételek*** előirányzata 1.472 ezer forinttal emelkedik.

Az *Áht-n belülről származó egyéb működési célú pénzeszköz átvétel* előirányzata 355 ezer forinttal emelkedik, mely a Zala Megyei Kormányhivatal Munkaügyi Központjától, közfoglalkoztatási szerződéssel alkalmazottak 2019. október – december hónapra kapott, 3 havi támogatása.

1.117 ezer forinttal emelkedik a *működési bevételek* előirányzata. A bevétel az idősek bentlakásos intézményébe beköltözők által - 2019. IV. negyedéve első két hónapjában - fizetett belépési hozzájárulásából származik.

A ***finanszírozási bevételek*** előirányzata 3.105 ezer forinttal emelkedik.

Ezzel az összeggel növekszik a *működési célú irányítószervi támogatás* előirányzata.A képviselő-testület 272/2019. (XI. 28.) határozatában 3.105 ezer Ft támogatást biztosított az intézmény által 2019. évben fizetendő rehabilitációs hozzájárulásra.

**3.**

**KIADÁSOK**

Az önkormányzat és intézményei kiadási előirányzatának főösszege – azonosan a bevételi főösszeggel – 84.360 ezer Ft-tal módosul.

A ***működési pénzforgalmi kiadások*** kiemelt előirányzatának tervezett összege önkormányzat és intézményei esetében 58.609 ezer Ft-tal emelkedik.

**Önkormányzat**

Az önkormányzat kiadásainak előirányzata 100.404 ezer Ft-tal csökken.

Ezen belül a ***működési pénzforgalmi kiadások***előirányzata 51.255 ezer Ft-tal növekszik.

2.781 ezer forinttal emelkedik a *személyi juttatások és* *4.836 ezer forinttal csökken a munkaadót terhelő járulékok* előirányzata.

Mint azt már a bevételi előirányzatok módosításánál elmondtuk a Nagyparkoló felújítása miatt jelentősen elmaradt parkolási tevékenység bevétele, illetve a parkolási bírság bevétel. A bevétel kiesés miatt – amennyire a tényleges kiadások engedik - csökkentésre kerül a parkolási tevékenység kiadási előirányzata. A személyi juttatások esetében 1.300 ezer forinttal, a munkaadót terhelő kiadások esetében 980 ezer forinttal. A további bevétel kiesés a dologi kiadások előirányzatát és az általános tartalék előirányzatát terheli.

Az önkormányzati jogalkotó tevékenység esetében 6.858 ezer forinttal szükséges megemelni a személyi juttatások előirányzatát. A többletkiadás egyrészt az egyéb ki nem emelt kiadások részletező személyi juttatási előirányzat 3.000 ezer Ft átcsoportosításával, másrészt az önkormányzati jogalkotó tevékenység munkaadót terhelő járulék előirányzatának 3.858 ezer Ft összegű átcsoportosításával biztosítható.

87 ezer forinttal emelkedik a személyi juttatások előirányzata a polgármesteri keretből finanszírozott általános iskolai jutalom kirándulás, reprezentációként elszámolt étkezési kiadásai miatt.

2 ezer forinttal emelkedik a reprezentáció részletező munkaadót terhelő kiadási előirányzata.

97 ezer forinttal szükséges megemelni a Youth & Spa Erasmus+ projekt személyi juttatás kiadási előirányzatát.

A személyi kiadások előirányzatán és a munkaadót terhelő járulékok előirányzatán belül az egyes részletezők között több átcsoportosításra is szükség van, melyek az összes előirányzat összegét nem módosítják. Ezek a következők:

A reprezentáció személyi kiadását meg kell emelni 438 ezer forinttal, a munkaadót terhelő járulék előirányzatát 265 ezer forinttal. Az összeg a nemzetközi kapcsolatok személyi juttatás előirányzatából, illetve a ki nem emelt kiadások munkaadót terhelő járulék előirányzatából való átcsoportosítással oldható meg.

Az önkormányzat *dologi kiadások* előirányzata 19.800 ezer Ft-tal csökken. Az előirányzat módosulást több egymással ellentétes hatású tényező befolyásolja:

* A már említett bevétel kiesés miatt 5.900 ezer forinttal lehet csökkenteni a parkolási tevékenység dologi előirányzatát.
* Az egyéb ingatlanhasznosítás esetében sem teljesült a tervezett bevétel. A bevétel kiesés miatt 3.776 ezer forinttal csökkentésre kerül az ingatlanhasznosítás dologi kiadásának előirányzata.
* Hasonlóan a fentihez a vagyongazdálkodás bevétele is elmaradt a tervezettől. Emiatt a vagyongazdálkodási tevékenység részletezőjén tervezett dologi kiadás előirányzata 19.999 ezer forinttal csökken.
* 97 ezer forinttal csökkenti az átcsoportosítás a dologi kiadások előirányzatát az Youth & Spa Erasmus+ projekt személyi juttatás előirányzat növelése miatt.
* A Képviselő-testület 266/2019. (XI. 28.) határozata 1.270 ezer Ft előirányzatot biztosít az „Alternatív Trianon” munkacímű novelláskötet kiadásának támogatására. Az önkormányzat támogatás fejében 50 példányt kér a kiadott példányokból.
* Az áfa visszatérítésből származó bevétel, 1.109 ezer Ft többletbevétel eredményezett, mellyel az egyéb ki nem emelt kiadások fizetendő általános forgalmi adó előirányzatát emeltük meg az ott mutatkozó fedezethiány miatt.
* A Szabó Lőrinc utca új útszakasz víz- és szennyvíz közmű kiépítésére tervezett előirányzat fordított Áfa tartalmú. Ezért az Áfa összege átcsoportosításra kerül a dologi kiadások közé. A dologi előirányzat növekedés 6.432 ezer Ft.
* 140 ezer forinttal szükséges megemelni a Hévízi termelői piac projekt dologi előirányzatát a közbeszerzéssel kapcsolatos rendszerhasználati díj és hirdetmény ellenőrzési díj előre nem tervezett összege miatt. Az előirányzat a felhalmozási kiadások terhére biztosítható.
* 192 ezer forinttal szükséges megemelni az informatikai szállításával és bevezetésével kapcsolatos dologi kiadások előirányzatát.
* Az általános iskolások Zobori Kaladparkban biztosított jutalomútja 411 ezer forinttal emeli a dologi kiadások előirányzatát. Az étkezés Áfa tartalma 23 ezer Ft előirányzat növekedést okoz. A kiadások polgármesteri keretből finanszírozottak.
* 250 ezer forint összegű dologi kiadás merült fel az új parkoló helyek kialakítása kapcsán, az előzetes vizsgálati dokumentáció eljárási díjával összefüggésben. A működési előirányzat, a Széchenyi utca Kölcsey u. és Ady utca közötti szakaszán kialakítandó 12 férőhelyes parkolóhely építés fedezetét biztosító felhalmozási előirányzat terhére finanszírozható.

A dologi kiadások esetében is szükséges több, az előirányzaton belüli átcsoportosítás mely a dologi kiadások tervezett összegét nem módosítja. Ilyen például:

* 12.811 ezer Ft átcsoportosítása szükséges az egyéb ki nem emelt kiadások megemelkedett összegének finanszírozásához, mely a vagyongazdálkodás dologi előirányzatát csökkenti.
* 10 ezer forinttal szükséges megemelni a köztemetés dologi előirányzatát, mely a munkáltatói kölcsönök dologi előirányzata terhére valósítható meg.

Az *ellátottak pénzbeli juttatására* tervezett összeg összességében nem változik, azonban az egyes ellátások összege módosul.

* 117 ezer forinttal szükséges megemelni a méltányossági támogatás összegét,
* 46 ezer Ft kell a lakhatási támogatás előirányzatának növeléséhez.

Mindkét hiányzó összeg, a rendkívüli támogatások előirányzatának 163 ezer Ft összegű átcsoportosításával fedezhető.

Az önkormányzat által az *államháztartáson belülre adott működési célú támogatások* előirányzata 67 ezer forinttal csökken. Ezzel az összeggel - az eredeti költségvetésben a 2018. évi tényszám alapján tervezett - jelzőrendszeres házi segítségnyújtás, Szociális és Gyermekvédelmi Főigazgatóság fele visszafizetendő előirányzatának összege kerül csökkentésre.

Az önkormányzat által az *államháztartáson kívülre adott működési célú támogatások* előirányzatának összege 2171 ezer forinttal csökken. Az előirányzat ellentétes előjelű módosítások hatására alakul az alábbiak szerint:

* 200 ezer forinttal emelkedik a Kisebbségekért - Pro Minoritate Alapítvány támogatása.
* 25 ezer forinttal kell megemelni a Dr. Szarka Lajos: Hévízi Beadeker című könyvének támogatását, mert a 68/2019. (III. 28.) képviselő-testületi határozat szerint 500 ezer Ft + Áfa a megítélt támogatás összege. A korábbi rendeletmódosítás az Áfa összegét nem tartalmazta.
* AZ Áht-n belüli támogatásoknál ismertetett előirányzat csökkenés, a felosztható keret összegét emeli.
* A városi könyvkiadás támogatására kialakított és fel nem használt előirányzat 2.500 ezer Ft, átcsoportosításra kerül az általános tartalék javára.

*Működési célú céltartalék****:***

Az elmúlt időszakban, a *polgármesteri hatáskörben felhasználható „keret”* előirányzata 723 ezer forinttal csökken.

A keret a következő célokra lett felhasználva:

* 200 ezer forinttal támogatta Polgármester Úr a Kisebbségekért - Pro Minoritate Alapítványt a Csángó Bál megrendezésének kiadásaihoz hozzájárulva.
* Hagyományosnak mondható az általános iskolai tanulók Zalaszabari kalandparkba tett kirándulásának finanszírozása, melyet a gyermekek jutalomként kaptak. Az ezzel kapcsolatos kiadások összege 521 ezer Ft. 111 fő tanuló és 24 fő felnőtt kísérő kalandparki belépését fedezte ez az összeg.
* korábbi rendelet módosításban szereplő Festetics bál támogatói jegy vásárlásához köthető támogatás különbözet összege – a korábban tervezett előirányzat és a ténylegesen felmerült kiadás eltérése – 2 ezer Ft.

Kérem a tisztelt Képviselő-testületet, hogy a fentieket fogadja el a keret felhasználásáról szóló negyedéves tájékoztatásként.

Általános tartalék:

Az általános tartalék előirányzata 76.071 ezer forinttal emelkedik. Az előirányzat módosítást ellentétes hatások alakítják.

Növelte az általános tartalékot:

* 35.373 ezer forinttal a 2019. decemberében, a 2020. évi támogatások terhére folyósított megelőlegezés.
* 3.111 ezer Ft a szociális összevont ágazati pótlék időarányos jóváírt összege. A TASZII eredeti költségvetésében a szociális területen dolgozók részére fizetendő összeg már kiadásként tervezésre került, melyet irányító szervi támogatással finanszírozunk. Az állami támogatás ezt az önerőt váltja ki. Emiatt az összeg szintén az általános tartalékot növeli.
* 749 ezer Ft a kulturális pótlék időarányos jóváírt összege. A dolgozók részére fizetendő illetmény az eredeti költségvetésben a művelődési intézménynél tervezésre került, így a kulturális illetménypótlék összege is. Az időarányos támogatás az önerőből tervezett előirányzatot váltja ki. Így a támogatásnak megfelelő önerő az általános tartalékba helyezhető.
* A közhatalmi többletbevételek összege 170.580 ezer Ft.
* A Polgármesteri hivataltól elvonható intézményfinanszírozás összege 18.384 ezer Ft.
* A Gróf I. Festetics György Művelődési Központtól visszavonható irányító szervi működési többlettámogatás összege, 10.350 ezer Ft.

Ugyanakkor az általános tartalék nyújtott fedezetet több tervezett kiadásra. Ezek a következők:

* 2.828 ezer Ft a Képviselő-testület 238/2019. (XI. 20.) határozata szerint, a Gróf I. Festetics György Művelődési Központ részére, Márton-napi Családi Fesztivál rendezvényeinek finanszírozására megállapított támogatás.
* A Képviselő-testület 272/2019. (XI. 28.) határozata szerinti 3.105 ezer Ft többlettámogatás, mely a TASZII által fizetendő 2019. évi rehabilitációs hozzájárulást fedezi.
* A Képviselő-testület 266/2019. (XI. 28.) határozatában elrendelte az az „Alternatív Trianon” munkacímű novelláskötet 1.270 ezer Ft összegű támogatását.
* A Képviselő-testület 275/2019. (XI. 28.) határozatában 10.377 ezer Ft forrást biztosít a Hévíz, Széchenyi u. 54. ás 56. házszámok közötti elhelyezkedő, jelenleg parkolóként használt terület megvásárlására.
* A Képviselő-testület 290/2019. (XII. 18.) határozata alapján a tartalékot terheli a Hévíz Nonprofit Kft fejlesztési támogatása 9.350 ezer Ft.
* Az 2019. októberi felmérés mutatószám-módosítása összességében 4.799 ezer Ft állami támogatás elvonást eredményezett. A támogatási összeg csökkenések az intézményektől nem vonhatók el, a szolgáltatások megfelelő színvonalú biztosítása mellett. Ezen ok miatt a támogatás kiesés az általános tartalékot terheli.
* Az eredeti költségvetésben a 2019. évi bérkompenzáció összege egyéb működési célú támogatásként tervezve volt. Az Áht-n belül átvett támogatás összegét az előző évi tényszámok és a 2019. évi minimálbér, illetve garantált bérminimum alapján terveztük. A tényszámok szerint 1.087 ezer forinttal kevesebb a bérkompenzáció befolyt támogatása. A bevétel kiesést az általános tartalék azonos összegű csökkentésével lehet korrigálni.
* Az eredeti költségvetésben tervezettől eltérően, nem folyt be a GINOP-7.1.9-16-2017-00004 projekt 8.510 ezer Ft összegű támogatása. A bevétel kiesés az általános tartalék csökkentésével ellensúlyozható.
* Nem a tervezettnek megfelelően alakult a közterület használati díjból befolyt bevétel. A bevétel összegét 5.878 ezer forinttal csökkenteni kell. A bevétel kiesés az általános tartalékot csökkenti.
* Mint azt már a bevételeknél elmondtuk a parkolási tevékenység esetében jelentős , 27.400 ezer Ft a parkolási díjból és 7.500 ezer Ft a parkolási birságból tervezett bevétel elmaradás. A bevétel kiesést bizonyos mértékig a parkolási tevékenység kiadásainak csökkentésével ellensúlyoztuk. Jelentős részben 26.720 ezer Ft összegben csak az általános tartalék csökkentésével biztosítható az előirányzatok egyensúlya.
* A hitelfelvétel a tervezetnél 45.368 ezer forinttal kisebb összegben valósult meg. Ezzel az összeggel csökken a tartalék.
* Az egyéb ki nem emelt bevételek részletezőn a tervezett működési bevétel 45.149 ezer forinttal kisebb összegben teljesült. A bevétel kieséssel a tartalék előirányzata csökken.

**Intézmények:**

**Polgármesteri Hivatal**: ***működési pénzforgalmi kiadás előirányzata*** 21.150 ezer Ft-tal csökken. A személyi juttatások előirányzata 10.522 ezer Ft-tal, a *munkaadót terhelő járulék* előirányzata 4.500 ezer Ft-tal kevesebb lesz. Mindkét előirányzat esetében a ténylegesen felmerült kiadásokhoz igazítottuk az előirányzatot.

A *dologi kiadások* előirányzata 5.800 ezer forinttal csökkenthető a fentiekben ismertetett okból.

**GAMESZ:** Az intézmény ***működési pénzforgalmi kiadás előirányzata*** 19.968 ezer Ft-tal emelkedik. A személyi juttatások előirányzata 2.113 ezer Ft-tal emelkedik, a *munkaadót terhelő járulék* előirányzata 1.555 ezer Ft-tal csökken.

A Zala Megyei Kormányhivatal Munkaügyi Központja által finanszírozott, 2019. október-december közötti időszakra vonatkozó közfoglalkoztatási szerződéssel foglalkoztatott alkalmazottainak támogatását az intézmény 513 ezer Ft összegben személyi juttatásra és 45 ezer Ft (8,75 %-os) összegben munkaadót terhelő járulékra használja.

A 2019. évben képződött munkaadót terhelő járulék előirányzat maradványa terhére 1.600 ezer Ft átcsoportosítását kéri az intézmény. Az átcsoportosítás a 2019. év végéig felmerült személyi juttatások fedezését szolgálja.

Dologi kiadások előirányzata 19.410 ezer forinttal emelkedik.

16.510 ezer Ft a fenntartó által, a Nagyparkoló tér nyugati üzletsor előtti szennyvíz gerincvezeték kiviteli tervei elkészítésére, illetve gerincvezeték kiépítésére biztosított előirányzat.

Az intézmény a 2019. évben képződött működési többletbevételét, 5.700 ezer forintot dologi kiadások fedezésére kívánja felhasználni.

Igazgató Asszony 2.800 ezer Ft dologi kiadás átcsoportosítását kéri felhalmozási célra.

***Brunszvik Teréz Napközi Otthonos Óvoda:******működési pénzforgalmi kiadás*** előirányzata 185 ezer forinttal csökken. Az intézmény a személyi juttatások maradványát, az évvégéig felmerült járulék kiadások fedezésére kéri átcsoportosítani.

Továbbá 185 ezer Ft *dologi kiadás* átcsoportosítását kérik a beruházási előirányzatok javára.

**Gróf I. Festetics György Művelődési Központ *működési pénzforgalmi kiadás*** előirányzata 4.144 ezer forinttal növekszik.

*Személyi juttatások* előirányzata 240 ezer forinttal, a *munkaadót terhelő járulék* *és a szociális hozzájárulási adó* előirányzata 700 ezer forinttal növekszik. Az előirányzatokat módosítja:

* A nyári diák munka támogatását az intézmény, teljes összegében személyi juttatásra kívánja felhasználni.

Az intézmény 989 ezer Ft felhalmozási előirányzatot működési célra kéri átcsoportosítani, melyből 100 ezer forintot személyi kiadásra, 700 ezer forintot munkaadót terhelő járulékra akar felhasználni.

A *dologi kiadások* előirányzata 3.204 ezer forinttal emelkedik.

* Márton-napi Családi fesztivál kiadásaira 2.828 ezer Ft kiadást terveztek.
* 187 ezer Ft az adományokból befolyt és dologi kiadásokra fordított összeg,
* felhalmozási kiadásokból dologi kiadásra átcsoportosított előirányzat 189 ezer Ft.

**TASZII:** A szociális intézmény ***működési pénzforgalmi kiadások*** előirányzata 4.577 ezer forinttal növekszik.

A *személyi juttatások* előirányzata 76 ezer Ft-tal, a *munkaadót terhelő járulék* előirányzata 3.384 ezer Ft-tal növekszik.

Az előirányzat növekedést három tényező befolyásolja:

* A közfoglalkoztatási szerződéssel alkalmazottak 2019. október - december havi 326 ezer Ft személyi juttatása és 29 ezer Ft munkaadót terhelő járuléka (8,75 %).
* A Képviselő–testület 272/2019. (XI. 28.) határozata szerint 3.105 ezer Ft rehabilitációs hozzájárulás finanszírozása.
* intézmény kérelme szerinti 250 ezer Ft személyi juttatás maradvány, évvégéig felmerülő munkaadót terhelő járulék fedezetére való átcsoportosítása.

***A dologi kiadások*** előirányzata 1.117 ezer forinttal emelkedik. Az idősek bentlakásos otthonába költözők, 2019. október-november hónapban befizetett hozzájárulását az intézmény az évvégéig felmerült dologi kiadások fedezésére kívánja felhasználni.

***Felhalmozási pénzforgalmi kiadások:***

A ***felhalmozási pénzforgalmi kiadások*** előirányzata az önkormányzat és intézményei esetében 143.569 ezer Ft-tal csökken.

Az **Önkormányzat *felhalmozási pénzforgalmi kiadások*** előirányzata 145.565 Ft-tal csökken.

A felhalmozási kiadások célonkénti előirányzatát jelen rendelettervezet 7. számú melléklete tartalmazza.

A *beruházások* előirányzata 7.970 ezer forinttal csökken. Az ingatlan beruházások előirányzata csökken ezzel az összeggel, az alábbiak szerint:

275/2019. (XI. 28.) Képviselő-testületi határozat alapján a Széchenyi u 54. és 56. házszám közötti terület vásárlására fordítandó összeg 10.377 ezer Ft.

167/2019. (VIII 1.) Képviselő-testületi határozat alapján, a Nagyparkolótér nyugati üzletsor előtti szennyvíz gerincvezeték kiviteli terveinek elkészítéséhez és az új szennyvíz gerincvezeték kivitelezésére szánt előirányzat 16.510 ezer Ft. A feladat végrehajtásra a Testület a GAMESZ-t jelölte ki.

A termelői piac megújításával kapcsolatban felmerült 140 ezer Ft működési kiadás, a felhalmozási kiadások előirányzatának átcsoportosításával fedezhető.

A kézi labda munkacsarnok felhalmozási kiadásait 2.631 ezer Ft szükséges megemelni. Az előirányzat a felhalmozási céltartalékból biztosítható.

A Szabó Lőrinc utca új szakaszán kialakítandó vízközmű kiépítés előirányzatát 50 ezer forinttal kell megemelni. A beruházás fordított Áfá-s ezért 6.432 ezer forintot át kell csoportosítani a dologi kiadások közé.

A polgármesteri hivatal 304. számú irodájának korszerűsítésére, felújítására 2.404.ezer forintot kell biztosítani, mely szintén a felhalmozási céltartalék terhére oldható meg.

A Széchenyi utca, Kölcsey utca és Ady utca közötti szakaszán kialakítandó új parkoló helyek beruházás előirányzatából 250 ezer forintot át kell csoportosítani az időközben felmerült működési kiadások fedezeteként.

*Gép, berendezés és felszerelések* felhalmozási előirányzatának összege nem módosul, de az eszközbeszerzéshez tervezett előirányzat terhére bruttó 508 ezer forintot át kell csoportosítani a kis értékű tárgyi eszközök beszerzésére szolgáló előirányzathoz.

Felhalmozási célú pénzeszköz átadás Áht-n kívülre:

Az előirányzat 9.530 ezer forinttal emelkedik.

Ez a Képviselő-testület 290/2019. (XII. 18.) határozata alapján, a Hévíz TV Nonprofit Kft fejlesztési támogatásának összege.

*Felhalmozási célú tartalék:* előirányzata 147.125 ezer forinttal csökken.

A tartalék összegét emeli

* 11.500 ezer forinttal a Hévíz, 1627/5. hrsz-ú terület értékesítéséből befolyt vételár.
* 53 ezer forinttal, a Hévízi Polgármesteri Hivataltól elvont felhalmozási intézményfinaszírozás összege.
* 101 ezer forinttal növeli a tartalékot a munkáltatói kölcsön visszatérüléséből származó bevétel.

A tartalék összegét csökkenti:

* Az előző költségvetési rendeletmódosítás során betervezett Hotel Aquamarin Szállodaüzemeltető Kft értékesítéséből származó 153.744 ezer Ft foglaló összegével a tartalék csökkentésre kerül. A részesedés értékesítés, a végszámla kiállítás napjával, 2020. évben kerül az önkormányzat számviteli nyilvántartásába, ezért a korábban ezzel az összeggel növelt céltartalékot, csökkenteni kell.
* A tartalék terhére kialakításra kerül a Polgármesteri Hivatal 304. irodájának felújításával kapcsolatos bruttó 2.404 ezer Ft összegű előirányzat.
* 2.631 ezer Ft átcsoportosításra kerül a kézilabda munkacsarnok infrastruktúra fejlesztésével kapcsolatban kialakított felhalmozási jogcím javára. A korábban kialakított előirányzat nem fedezi teljes összegében a gázhálózatra csatlakozás kapcsán fizetendő fejlesztési hozzájárulás összegét.

Fentiek hatására a felhalmozási tartalék 23.124 ezer forint összegre módosul.

**Finanszírozási kiadások:**

600 ezer forinttal emelkedik az *államháztartáson belül megelőlegezés visszafizetése*. Ez megegyezik a 2019. október-december havi közfoglalkoztatottak bérére és azt terhelő járulékára folyósított támogatás összegével.

**Intézmények:**

**Polgármesteri Hivatal** esetében a ***felhalmozási pénzforgalmi kiadások előirányzata*** nem változik, azonban az előirányzaton belül átcsoportosítás szükséges az egyes felhalmozási célok között. Bruttó 994 ezer forint összegben kialakításra kerül az *immateriális javak* előirányzata, mely a vírusirtó program ellenértéke.

**GAMESZ**: a ***felhalmozási pénzforgalmi kiadások előirányzata*** 2.800 ezer forinttal emelkedik.

A fenti összeget - a dologi előirányzatból való átcsoportosítással - az intézmény tárgyi eszköz beszerzésre fordítja. A fenti összeg mellett a felhalmozási célok előirányzatainak egymás közötti átcsoportosításával új jogcímként 24 db ebédlő asztalt és 144 db SAI széket kíván beszerezni, melynek bruttó összege 4.385 ezer Ft.

A korábbi beruházási célok előirányzatai is módosulnak, melyek végleges bruttó összege a következő:

* Járdaseprő gép 29.210 ezer Ft,
* Egyéb tárgyi eszköz beszerzés 5.645 ezer Ft,
* Internetes étkezési rendszer 1.160 ezer Ft.

***Brunszvik Teréz Napközi Otthonos Óvoda:******felhalmozási pénzforgalmi kiadási*** előirányzata 185 ezer forinttal emelkedik. A dologi kiadások közül átcsoportosított összeget a korábbi beruházási jogcímek emelésére fordítja, melynek hatására a felhalmozásicélok bruttó előirányzata a következő:

* Kisértékű tárgyi eszközök 789 ezer Ft,
* Tárgyi eszközök (fénymásoló, udvari játékok) 1.396 ezer Ft.

**Gróf I. Festetics György Művelődési Központ *felhalmozási pénzforgalmi kiadása*** 989 ezer forinttal csökken.

Az intézmény az egyéb tárgyi eszköz beszerzés beruházási jogcímről 1.077 ezer forint átcsoportosítását kérte. Az átcsoportosított összegből 88 ezer forintot másik felhalmozási jogcímre, 989 ezer forintot működési kiadások fedezésére kíván felhasználni. Az átcsoportosítások hatására:

* a tárgyi eszköz beszerzés bruttó összege 1.304 ezer forintra nő, míg az
* egyéb tárgyi eszköz beszerzés előirányzata bruttó 1.423 ezer forintra csökken.

**4.**

**LÉTSZÁM**

Az önkormányzat és intézményei létszáma és létszámkerete 2019. december 15 napjától 237 főre emelkedik.

**Polgármesteri Hivatal:**

A Képviselő-testület 268/2019. (XI. 29.) határozatával fogadta el a Hévízi Polgármesteri Hivatal Szervezeti Működési Szabályzatának módosítását. A módosítás megváltoztatta a hivatal osztályainak engedélyezett létszámát. A korábbi 39 fő összlétszám, 40 főre módosult. 1 fő önkormányzati tanácsadóval bővült a köztisztviselői létszám. A munkavállalók létszáma továbbra is 3 fő. Az SZMSZ módosítás 2019. december 15. napján lépett hatályba.

**5.**

**ÖSSZEFOGLALÓ**

A jelen előterjesztéssel benyújtott - 2019. évi költségvetés módosításáról szóló - rendelettervezet a város költségvetését 5.238.395 ezer Ft bevételi és ugyanannyi összegű kiadási főösszegre módosítja.

A költségvetés módosítását a bizottságok tárgyalják.

**Részletes indokolás az önkormányzati rendelet tervezethez:**

A módosítás részletes magyarázatát az előterjesztés indokolja.

1-3. § A költségvetési bevételek és kiadások módosulásának átvezetése.

4-7. § Az önkormányzat és a költségvetési szervek költségvetési főösszegének módosulásai.

8. § A rendelet mellékleteinek módosulása.

9. § Hatályba léptető rendelkezés.

A költségvetési rendelet módosítás tervezetéhez tartozó indokolást az előterjesztés előkészítői álláspontom alapján nem kell közzétenni, mert jelentős társadalmi, gazdasági, költségvetési hatása, környezeti és egészségi következménye, adminisztratív terheket befolyásoló hatása nem kimutatható, illetve a határozatokban foglalt döntések átvezetése okán végrehajtási jellegű.

Kérem a tisztelt Képviselő-testületet, hogy a – költségvetést módosító rendelettervezet és a tájékoztató mellékletek megismerése és megvitatása után – jelen előterjesztéssel benyújtott költségvetési rendeletmódosítást szíveskedjen elfogadni.

A költségvetési rendelet módosítása minősített többségi szavazattal fogadható el.

**6.**

**Előzetes hatásvizsgálat**

A jogalkotásról szóló 2010. évi CXXX. törvény 17. §. (1) bekezdése alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit.

**Rendelet-tervezet címe:** Hévíz Város Önkormányzat 2019. évi költségvetéséről szóló 6/2019. (II. 1.) rendelet módosítása

**Költségvetési hatása:** A 2019. évi költségvetési rendelet módosításáról szóló rendelet megalkotásához, módosításához kapcsolódó előzetes hatásvizsgálat során megállapítható, hogy az önkormányzatnak az államháztartásról szóló 2011. évi CXCV. törvény 34. §-ában foglalt lehetősége és egyben kötelezettsége, hogy a költségvetési rendeletében megjelenő bevételek és kiadások módosításáról, a kiadási előirányzatok közötti átcsoportosításokról a Képviselő-testület döntsön. A rendeletmódosításra negyedévenként a képviselő-testület döntése szerinti időpontokban, de legkésőbb az éves költségvetési beszámoló elkészítésének határidejéig kerülhet sor.

**Rendelet megalkotásának szükségessége:** A rendeletmódosításról szóló rendelet megalkotásának elmaradása esetén a Képviselő-testület által évközben hozott határozatokban szereplő – az eredeti költségvetésben még nem nevesített - feladatok megvalósításához nem áll rendelkezésre előirányzat. Emiatt a működési és beruházási feladatok végrehajtása nem lehetséges. Az évközben folyósított, az önkormányzatok általános és ágazati feladatokat finanszírozó támogatásainak összege, az Áht-n belülről és kívülről átvett pénzek összege, egyéb működési és felhalmozási többletbevételek, - rendeletmódosítás hiányában nem kerülnek átvezetésre az önkormányzat költségvetéséről szóló rendeleten. Emiatt a költségvetési bevétel nem a valós képet mutatná, illetve évközi döntések esetében, a végrehajtás során felmerülő kiadásokra nem állna rendelkezésre a megfelelő előirányzat.

**A jogszabály alkalmazásához szükséges személyi, szervezeti, tárgyi és pénzügyi feltételek**: Jelen költségvetés-módosítási rendelettervezet az Önkormányzatra, és valamennyi intézményére vonatkozóan tartalmaz működési, valamint az Önkormányzat és az intézmények esetében felhalmozási kiadási előirányzat módosítást, illetve a felhalmozási célok közötti átcsoportosítást. A módosítás érinti a személyi juttatásra és munkáltatót terhelő szociális hozzájárulási adóra, dologi kiadásokra, az egyéb működési kiadásokra és a felhalmozási kiadásokra vonatkozó előirányzatokat. Módosul a finanszírozási bevétel és kiadások tervezett összege.

A tárgyi feltételek vizsgálata nem értelmezhető a rendelet megalkotása kapcsán, a pénzügyi feltételek vizsgálatára pedig azért nincs szükség, mivel a pénzügyi feltételeket maga a költségvetés határozza meg.

A költségvetési rendeletmódosítás társadalmi, gazdasági, környezeti és egészségi hatása csupán közvetett, a társadalom és a gazdaság egy szűkebb körét, a város és vonzáskörzetéhez tartozó lakosságot érinti a benne foglalt feladatok és célok megvalósítása érdekében. A rendelkezésre álló előirányzatok módosítása befolyásolja a kötelezően ellátandó feladatok minőségét, az önként vállalt feladatok mennyiségét és azok színvonalát.

**7.**

**Felülvizsgálatok- egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Kondákorné Farkas Erika | Költségvetési ügyintéző |  |  |
| Szintén László | Közgazdasági osztályvezető/pénzügyi ellenőrzés |  |  |
| Dr. Tüske Róbert | Jegyző/törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |